ISIGIDIMI SAMAXOSA, JANUARY 1, 1874.

7

IZINTO NGEZINTO.

E-Transvaal kuvakala ukuba A-Makorane afuna ukwenza inkatazo.

Ingqakaqa.—Umnquba wabantu abebenayo ngase Kapa uselucitiwe, abobantu bapilile bonke.

Umbane.—Kwindawo ngendawo zekoloni zinizi izinto nabantu ekuvakala ukuba benzakaliswe nguwo.

Ucingo ngoku selude Iwaya kufika nase Cradock. Indaba zokuqala ezihambe ngalo zitunyelwe ngomhla we 3 ka December.

Odlisiweyo.—kutiwa E-Qonce, kwisikolo sika Brownlee kuko ontsundu osand’ ukudliswa. Izipata mandla zisayi pengulula lonto.

Ukuhamba kwenqwelo ezituta impahla kuya- nconywa pakati kwe Rini ne Bayi. Omnye mnfo ubale 280 endleni.

Amapolisa.—E-Cradock kufunwa inani elitile lamapolisa amahashe nawenyawo. Awamahashe arolelwa 6s ngemini, awenyawo zibe ntatu.

Ukupangwa.—E-Lesseyton ngapaya kwase Queenstown ute umfo ontsundu esahamba wafikelwa ngabanye abantsundu bebabini bampanga £20, bambeta, bamshiya besiba ufile.

Kwele Golide.—Inani labantu abasebenza kona abamhlope baku 300, abantsundu kuma 500. Ukudla akusanqabe kakulu. Igolide isafunyanwa kunene. Kwele Diamond iseyimirozo abafudukayo.

Abeze kusebenza.—Ngelixesha U-Mr. Fuller ate waya E-England ukuya kufuna abantu bokuza kusebenza, abafikileyo sebengapezu kwamakulu amatatu. Omnye umkombe ozakufika uza nabembi bendlela aba 150.

Rev. K. Edwards.—Asikuko nokuba silusizi ukuva ukuba Rev. R. Edwards wase Bayi ude wati ngokungapili, nokuziva ukuba akanakuwufeza umsebenzi wokukangela iremente yake, wazisa ukuba uyapuma kulomsebenzi.

Ukupangwa.—Umqubi wenqwelo abati ngu Nel ute xa angase Queenstown wafikelwa ngama Xosa amabini, ambeta ngesabokwe senkabi, ampanga £75. Kuko amabini ase tolongweni ngokuranelwa. Kufikwe ene £47 angenakuzixela kakuhle apo azizuze kona.

Isityebi so Msilamsi.—U-Samodien, isityebi esikulu so Msilamsi, kuvumelene ne Government ye Free State ukuba ake I-Ofisi zayo ezise Bloem­fontein. Uyakuzaka nge £17,000, azigqibe ngeminyaka emibini. Abantu bokuzisebenza, abanje ngabaki, nabacweli, nabenzi bezitena, uyakubaqesha E-Kapa.

Ubumenemene.—Kute E-Richmond, kwezi- ntsuku zisand’ ukudlula kwafika umfo ontsundu ku Mlungu, wati usand’ ukupuma etolongweni, uswele intwana zonke, kekaloku ubambekile nasisifo. Ute wacela indawo, watembisa ukuba angati encediwe kobubunzima akubo abe sisicaka esikolekileyo kanye. Uvumile ke lo Mlungu, wamnika indawo yokulala. Kute kusisa wabe engaseko lomntu, ebaleke nesiqingata senxowa yomgubo nezinye izinto.

Ngangelizwe.—Kuko amare okuba U-Ngange- lizwe usand’ ukubeta omnye wabafazi bake, wampata ngohlobo awapata ngalo intombi ka Rili. Isizatu, kutiwa usuke lomfazi watabata isitya abesela kuso U-Ngangelizwe, waya kuka amanzi. Usuke wasele qumba U-Ngangelizwe, wamlandela umfazi, wambeta wawa, waduda pezu kwake, wati nokuze angaselemgqibela kwanceda U-Rev. Mr. Hargreaves. Bati abanye isizwe sake siteta ngokuti sidiniwo yimikwa yake.

I-Kofu.—E-Nqushwa umfo abati ngu Mr. Roger Foxcroft unemiti yekofu ehluma emhlabeni wake. Inani layo ngamashumi amabini, iselixakata. Selevune iponti ezintandatu.

E-Batenjini, kutiwa bekuko isityebi esitile so Mtembu, kufupi nalendawo ino Rev. C. Pamla. Ute lomfo kweziveki zisand’ ukudlula wafikelwa yinkosana yake, yambeta entloko wafa isitulu, yaselimgqibela ngomkonto. Nonyana omkulu walondoda ubulewe. Izidumba zabo ziposwe eweni ukuze zidliwe ngamaxalanga. Abafazi nabantwana bayo bagxotelwe endle bcngenako nokudla. Impahla yayo, inkomo ezise 100, negusha nebokwe eziku 200, yatinjwa. Kutiwa isizatu sokuba enjiwe njalo kungokuba umana etakata inkomo zenkosi, ezingenisela idolosi, zibe ezake zingenanto.

Abesutu abaze kusebenza.—Iqela la Besutu elikwi 150 lisand’ ukudlula E-Rini ukuya kusebenza kwindlela zenqwelo zomlilo ezingase Bayi. Elonaqela likulu, elikumakulu amane, kulindeleke ukuba lifike kweyase Monti indlela. Beza bepetwe zinkosana zabo. Kwabaya E-Monti kuko no­nyana ka Mshweshwe. Asikuko nokuba baya kuba luncedo olukulu, nabo ngokwenjenjalo basendleleni yokunyuka. Umtombo wobutyebi ngumsebenzi. Isizwe esinqena umsebenzi kupela ukuba siyakusalela emva. Amaxosa afanele ukuyipapamela lendawo yomsebenzi. Ngoku aseleza kupangelwa ngabantu abavela E-Lusutu napesheya kolwandle, abeze kunyuka ngomsebenzi opambi kwendlu zawo.

IMALI EYAMKELWEYO IBATALELA
“ISIGIDIMI” NGENYANGA EDLULEYO.

|  |  |  |  |
| --- | --- | --- | --- |
| Rev. J. Harper, King Wm.’s Town . | . 3 | 1 | 3 |
| Mr. J. Green, Balfour | . 3 | 0 | 0 |
| Miss Waterston, Lovedale | . 1 | 11 | 9 |
| Mr. J. Macleroy, Natal ... | . 1 | 0 | 0 |
| Miss Ogilvie, Mgwali | . 1 | 0 | 0 |
| J. L., Somerset East | . 0 | 12 | 0 |
| Mr. P. Matshengele, Kamastone | . 0 | 11 | 4 |
| „ John Fourie, Philipton | . 0 | 11 | 0 |
| Rev. J. Read, sen., „ | . 0 | 11 | 0 |
| Mr. D. Fourie, „ | . o | 11 | 0 |
| „ G. Tredway, Grey Town | . 0 | 8 | 0 |
| „ D. McDougall, Alice | . 0 | 6 | 0 |
| Mrs. Robinson, Alice | . 0 | 6 | 0 |
| Mr. L. Spogter, Philipton | . 0 | 5 | 6 |
| „ A. Hatta, ,, | . 0 | 5 | 6 |
| „ Hogarth, Graham’s Town | . 0 | 5 | 0 |
| „ T. Mzimba, Burnshill | . 0 | 4 | 0 |
| „ Salamntu, Graaff-Reinet | . 0 | 4 | 0 |
| „ Bell, Graham’s Town | . 0 | 4 | 0 |
| „ John Maya, Queen’s Town | 0 | 4 | 0 |
| „ P. Thomson, Glasgow | . 0 | 4 | 0 |
| Rev. Mr. Neilson, „ | 0 | 4 | 0 |
| Mrs. McGlashan, Alice ... | 0 | 4 | 0 |
| Rev. H. Woodrooffe, Somerset East .. | 0 | 3 | 6 |
| Mr. P. Gongwana, Bedford | 0 | 3 | 4 |
| „ McDiarmid, Macfarlane | 0 | 3 | 0 |
| „ Morris, Alice | 0 | 3 | 0 |
| „ M. Mabandla, Macfarlane | 0 | 3 | 0 |
| „ M. Njikelana, Debe ... | 0 | 3 | 0 |
| „ Bill Vandala „ ... | 0 | 3 | 0 |
| „ Prior, Alice | 0 | 3 | 0 |
| „ Quinn, „ | 0 | 3 | 0 |
| „ Gardiner „ • ... | 0 | 3 | 0 |
| „ S. C. Slater, Alice ... | 0 | 3 | 0 |

Mrs. Develing, „ ... ...0 3 0

„ T. Kondile, Burnshill ... 0 3 0

Mr. Joel Ndungane, Heald Town ... 0 2 4

„ D. D. Paliso, Somerset East ... 0 2 0

„ M. Mdima, Lovedale ... 0 1 9

„ Koyana, Transkei ... ... 0 1 6

„ Nginze, Somerset East ... 0 1 0

,, B. Sobikwa „ ...0 10

„ September „ ...0 10

„ Klaas Tati „ ...0 10

„ S. Kazi „ ...0 10

„ J. Jantyi „ ...0 10

Abanye ngu Rev. J. Gordon, All Saints, ngokwake nababamagama alandelayo :—Messrs. P. Sigcu, Joseph Tinjwe, E. N. Yedui, P. Manuel, John George, John Bekizulu, Richard Funani, Joseph Limani, Philip Tyacila, Mary Ann Tazi, £2 12s.

INTENGO EZIZA KUBAKO.

Ngo we 12 ka January E-Kenkel Bush kulendlela iya E-Bayi, kuyakutengiswa inkomo ezi 180, inkabi ezi 150, amahashe ama 64, ibokuva ezintsha ezi 4, amakuba nezinye impahla zokulima.

Ngo 20 ka January, E-Somerset, kufupi nomhlaba ekutiwa yi Deelkraal, kuyakutengiswa igusha ezi 2,200, iseyibokwe ezi 600, inkomo ezi 100, inkabi esezitsala ezi 60, amahashekazi amane, nezi­nye intwanantwana.

E-Alexandria, kufupi nomhlaba ka Mr. Fourie ngomhla wa 20 ka January, kuya kutengiswa igu- shakazi ezi 300, inqwelo, ne kuba, nempahla zendlu.

Ngo 4 ka February kwindawo ekutiwa yi Schans Kraal kufupi nase Richmond, kuya kutengiswa igusha ezingapezu kwamawaka amabini, ibokwe ezi 750, izipani zenkabi ezine, amahashekazi asibozo, nezinye izinto.

Ngo 19 ka February, kumhlaba ekutiwa yi Brak- fontein E-Somerset kuya kutengiswa lowomhlaba nezindlu ezikuwo, nenkabi zegusha ezi 300, negushakazi ezi 500, nebokwe ezi 300, nezinye izinto.

INTENGO YEZINTO E-MARKENI.

Kweyase Rini.—Nge 100 lbs.:—Umbona 17s. 5d., amazimba 17s., irasi 13s., umgubo 22s. 6d., itapile 12s. 6d., ihabile 11s., itswele 17s.; ikwakwini 16s., idada 3s.; iflara yenkuni 57s.

Kweyase Queestown.—Nge 100 lbs.:—Um­gubo 33s., ihabile 8s. 5d.; ngenxowa, umbona 25s., amazimba 23s., itapile 26s., amakoba omgubo 7s.; ikwakwini 10s. 6d., idada 2s. 6d., ipianga 5s. l1d., iflara yenkuni 60.

Kweyase Uitenhage.—Nge 100 lbs.:—Umgu­bo 25s. 6d., irasi 14s., itapile 10s. 6d., umbona omhlope 17s., umbona obomvu 16s. 9d.; uboya obungahlanjwanga ngeponti 8 1/2d.; ikulu lezitungu zehabile 54s. 9d.; iflara yenkuni 20s.

Kweyase Bayi.—Nge 100 lbs.:—Umgubo 24s., itapile 12s., umgubo 23s., amatswele 15s., ihabile 20s., imbotyi 15s.; irasi 12s., ikwakwini 16s., inkuku 2s. 5d.; iflara yenkuni 40s.

Kweyase Qonce.—Nge 100 lbs.:—Umbona 10s. 3d., umgubo 31s., ihabile 7s., itapile 13s. 9d., imbotyi 14s. 3d., umbona orayiweyo 12s., izikwebu ezi 12 zombona omtsha 1s. 7d., iflara yenkuni 60s.

ABAZELWEYO.

E-Zagwityi, Pesheya kwe Nciba, ngo 1 ka December 1873, U-Mrs. K. Majiza uzele inkwenkwe.

E-Belfontein kwele Diamond U-Mrs. Petros Nikiwe uzele intombi ngo 13 ka December 1873.